
STUDIU DE OPORTUNITATE
Privind aprobarea Studiului de oportunitate și a întocmirii unui Raport de Evaluare, în vederea  vânzării prin licitație publică a unui teren aflat în proprietatea privată a Municipiului Baia Mare, în suprafață de 253 mp, identificat prin C.F. nr. 127472 Baia Mare nr. cadastral 127472, situat în Baia Mare, strada Iuliu Maniu, nr. 3.

Prezentul studiu de oportunitate este realizat ca urmare a solicitării societății Hofer-HI S.R.L., prin administrator Hofer Ioan, privind cumpărarea terenului situat în Baia Mare, str. Iuliu Maniu, nr. 3.

A fost emis Certificatul de Urbanism nr. 160/10.02.2026 poate fi utilizat în scopul declarat pentru operațiuni notariale privind circulația imobiliară – vânzare-cumpărare teren.

Referitor la procedura aleasă, vânzare prin licitație publică, aceasta se va desfășura conform art. 363 din Codul Administrativ, deoarece s-a construit o fundație de beton fără autorizație de construire. 


 CAP. I. OBIECTUL VÂNZĂRII 

Imobilul  care face obiectul vânzării, este terenul în suprafata de 253 mp,  proprietatea privată a Municipiului Baia Mare, identificat prin C.F. nr. 127472 Baia Mare nr. cadastral 127472, imobil situat în Baia Mare, str. Iuliu Maniu, nr.3.


Cap. II. MOTIVAȚIA VÂNZĂRII
Motivele de ordin estetic, legislativ, economic, financiar şi social care impun vânzarea unor bunuri - terenuri și construcții, sunt următoarele:
- valorificarea unor terenuri care nu sunt utilizate pentru activități ale autorității locale, fiind practic ocupat de extindere la apartament  
- Art. 108 si art. 363 alin.(1) din OUG nr. 57/2019 privind Codul Administrativ
-  administrarea eficientă a domeniului privat al Municipiului Baia Mare pentru atragerea de venituri suplimentare la bugetul local prin vânzarea unor imobile 

- asigurarea și îmbunătățirea confortului unor locuințe construite anterior anului 1990

Cap. III. ELEMENTE DE PREȚ
3.1. Preţul de vânzare al terenului, în valoare de 20.240 de euro, a fost stabilit prin Hotărârea Consiliului Local nr. 371/2007, respectiv 40 EURO/mp plus TVA, echivalentul în lei la data plăţii, preț pe care îl considerăm ca echivalent pentru această estimare, se stabileste legal de către Consiliul Local în baza unui  Raport de Evaluare întocmit de către un evaluator autorizat ANEVAR, care va fi întocmit în anul în care se aprobă vânzarea efectivă.
3.2. Conform Grilei Notarilor Publici, terenul este situat în zona 1 Central-Semicentral, având valoarea de 550 lei/mp, astfel, valoarea acestuia este de 139.150 lei aproximativ 27.318,06 EURO (la cursul BNR din data de 18.03.2026 de 5.0937 lei/EURO).
3.3 Conform fișei mijlocului fix, terenul situat pe str. Iuliu Maniu, nr.3, identificat prin C.F. nr. 127472 Baia Mare nr. cadastral 127472, în suprafață de 253 mp, figurează în evidențele noastre fiscale cu valoarea de inventar de 139.150 lei.
3.4. Contravaloarea raportului de evaluare  pentru terenul care face obiectul vânzării, va fi achitată  din bugetul local și va fi recuperată de la câștigătorul licitației.
3.5. Taxele notariale pentru încheierea în formă autentică a contractului de vânzare cumpărare vor fi achitate de cumpărător.
Cap. IV. MODALITATEA DE VÂNZARE
Procedura de vânzare propusă este vânzarea prin licitație publică conform art. 363 din Codul Administrativ.
Cap. V. CONCLUZII
Având în vedere prevederile legale mai sus menționate, considerăm că nu există impedimente legale pentru vânzarea prin licitație publică a acestui teren și fundație edificată pe acesta.

Dacă se aprobă vânzarea, termenele estimate pentru realizarea și finalizarea operațiunilor ar fi :

 31.03.2026 - aprobarea studiului de oportunitate
 30.04.2026 - aprobarea prețului de pornire, a documentației de licitație și a procedurii
 31.05.2026 - organizarea licitației	

Încheierea contractului autentic de vânzare cumpărare se va face după parcurgerea procedurii administrative de stabilire a câștigătorului .

